1775

## Gebeurtenissen
;jannewaori
* 1 - In de Rippebliek der Zeuven Veriende Nederlaanden neemt ze de psalmberieming van 1773 in gebruuk.
* 11 - 't Congres van de Amerikaanse staot Zuud-Carolina wördt lösedaone. Ien van de leden, Francis Salvador, is de eerste Jeude in een vertegenwoordigend ambt in Amerika.
;febrewaori
* 9 - 't Britse Legere Huus mient det de Amerikaanse kelonies in opstaand bint en stuurt der extrao manschoppen henne.
;meert
* 23 - De Engelse woordenboekschriever Samuel Johnson krig een eredoctoraot van de Universiteit van Oxford.
;april
* 18 - De zulversmid Paul Revere uut Massachusetts zet tiekens van een Britse anval en krig een peerd um mit wat kammeraoden hen Lexington en Concord te snellen en de opstaandelingen te waorschouwen. Op weg naor Concord holdt de Britten hum an, mar aandere rieders ziet kaans um de opstaandelingen in Concord te berieken.
* 19 - De Amerikaanse Onafhaankelijkheidsoorlog brek lös.
;meie
* 10 - 't Continental Congress van de geassocieerde Amerikaanse kelonies kump bijien in permanente zitting.
* 11 - John Hancock wördt president van 't Continental Congres.
;juni
* 14 - 't Continental Congress besluut töt oprichting van 't Continental Army onder anvoering van George Washington.
* 21 - Karel van Nassau-Usingen wördt opevolgd deur zien zeune Karel Willem.
;augustus
* 5 - De Spaanse verkenner Juan Manuel de Ayala vaart de Baai van San Francisco binnen; in de daorop volgende weken zet e die op de kaorte.
;september
* 13 - De Twèentse moordenaor Huttenkloas wördt in Oldnzel eradbraokt.
;november
* 10 - 't Continental Congres richt de Continental Marines op als laandingstroepen veur de Amerikaanse vloot.
* 14 - Deur vloed en störm koomt dielen van Hollaand, Aoveriessel en Gelderlaand onder water te staon. Der bint 65 doden, waorvan 28 in Elbörg (watersnood van 1775). 't Sluzencomplex van Delfshaven wördt verrinneweerd.
#### Zunder daotum
* James Watt verkof de eerste stoommesiene.
* Johann Baptist Vanhal componeert zien *Concert no. 2, veur fluite en orkest*
* Joseph Haydn componeert zien *Symfonie nr. 64, Tempora Mutantur*
* Pierre Beaumarchais publiceert zien tenielstok *Le barbier de Séville*
* Bernardo Bellotto schildert zien *Kiek op Warschau*
* De Nederlaands-hervörmde karke in Olderkarke an de Amstel deur J.E. de Witte wördt dalezet

## Geboren
* 22 jannewaori - André-Marie Ampère, iene van de ontdekkers van de elektriciteit
* 6 febrewaori - Margaretha Jacoba de Neufville, Nederlaandse schriefster
* 21 meie - Lucien Bonaparte, eerste vörst van Canino en Musignano en Napoleon zien breur
* 25 juli - Anna Harrison, first lady (vrommes van Amerikaans president William Henry Harrison)
* 14 augustus - Pieter Adrianus Ossewaarde, Nederlaands politicus
* 16 september - Ernst Bagelaar, Nederlaands militair en keunstenaor
* 25 november - Charles Kemble, Brits tenielspeuler
* 16 december - Jane Austen, Engels schriefster

## Uut de tied ekomen
* 10 jannewaori - Jemeljan Poegatsjov (32 of 34), ien van de leiders van de Oeral-Kozakken die in opstaand kwamen tegen Catharina II van Ruslaand
* 11 jannewaori - Karel van Ursel (57), tweede hartog van Ursel (Oost-Vlaandern)
* 21 juni - Karel van Nassau-Usingen (63), vörst van Nassau-Usingen
* 25 oktober - Johan Maurits Mohr (59), Duuts-Nederlaands predikaant en liefhebber-astronoom op Java